Emmelie de Forest

Emmelie Charlotte-Victoria de Forest (født 1993; opprinnelig familienavn: Engström), bedre kjent som Emmelie de Forest, er en dansk sanger og låtskriver. Hun vant Eurovision Song Contest 2013 for Danmark i Malmö med sangen «Only Teardrops», skrevet av Lise Cabble og Julia Fabrin Jakobsen og produsert av Thomas Stengaard.

 Liv og karriere 
 Oppvekst og tidligste år 
Emmelie de Forest er datter av en dansk mor og en svensk far, Ingvar Engström (1938–2010), som i moden alder tok navnet de Forest.Bygbjerg, Søren (16. april 2013): «Blåt blod skal ikke markedsføre Emmelie». DR. Forest hadde vært aktiv utøvende sanger siden hun var ni år gammel og blant annet sunget i kirkekor og i gospelkor. Siden hun fylte 14 år har hun sunget med den skotske musikeren Fraser Neill, og sammen har de spilt og sunget i fire år på ulike festivaler, spillesteder og kulturhus.«Sang 08: Emmelie de Forest», DK

Da Forest i 2011 fylte 18 år flyttet hun fra Mariager på Kronjylland til København hvor hun ble opptatt ved Katrine Sadolins 'Complete Vocal institute' for sangere. I 2012 arbeidet hun, reiste, spilt inn i musikkstudio, skrevet flere tekster og spilt gitar.

Hun hevdet ved deltakelsen i Eurovision Song Contest 2013 at hun var tippoldebarn av dronning Victoria og oldebarn av kong Edvard VII og ukjent østerrikske prinsesse.«DR i grandprix-panik: Tvivl om Emmelie de Forests baggrund». BT.dk. Påstanden ble først benyttet som en del av hennes markedsstrategi, men denne strategien ble droppet av DK, etter at påstanden ble avvist av flere slektsforskere. Det er heller ikke kommet med noen dokumentasjon som har forsøkt bekrefte påstanden.«Grand prix-vinders royale baggrund er tvivlsom». TV2. 16. april 2013.

 Eurovision Song Contest og debutalbum 
Emmelie de Forest vant den danske finalen i Melodi Grand Prix 2013 i Jyske Bank Boxen i Herning 26. januar 2013.«Emmelie de Forest vandt Dansk Melodi Grand Prix», Politiken.dk

I mars 2013 signerte hun en platekontrakt hos Universal Music og fortalte til svensk tv at hennes første album ville bli utgitt våren 2013.«Vinner hon Eurovision?» , SVT

Hun konkurrerte i den første semifinalen ved Eurovision Song Contest i Malmö Arena i Malmö 14. mai 2013, og hun ble av flere eksperter utropt til storfavoritt til å vinne konkurransen.«Emmelie de Forest får svær plads i semifinalen», Billedbladet 

De Forest gikk videre til finalen som ble arrangert lørdag 18. mai 2013 i Malmö, hvor hun opptrådte som sang nummer 18. Her seiret hun med 281 poeng, noe som var det høyeste antall poeng en dansk sang har oppnådd i Eurovision Song Contest noensinne.«Danska favoriten till final i ESC – Nöje» . Allehanda.se.

I 2017 kom hun tilbake i Eurovision Song Contest, da som en av låtskriverne bak det britiske bidraget «Never Give Up on You».

 Referanser 

 Eksterne lenker   





Kategori:Danske sangere
Kategori:Vinnere av Dansk Melodi Grand Prix
Kategori:Vinnere av Eurovision Song Contest
Kategori:Deltakere i Eurovision Song Contest 2013
Kategori:Personer fra Randers
Kategori:Personer fra Mariager
Kategori:Eurovision Song Contest-deltakere for Danmark